**NAJAVA**

**Institut za razvoj i međunarodne odnose**

**i inicijativa *New Pact for Europe***

**pod pokroviteljstvom**

**Hrvatske akademije znanosti i umjetnosti**

organiziraju raspravu o budućnosti Europske unije koja će se održati

**u srijedu, 8. travnja 2015. godine u 12:00 sati**

**u Hrvatskoj akademiji znanosti i umjetnosti,**

**Trg N. Š. Zrinskog 11 u Zagrebu.**

Prva rasprava u okviru projekta *New Pact for Europe* (*Novi dogovor za Europu*) u Hrvatskoj održana je u travnju 2014. godine u Uredu predsjednika RH.

Projekt *New Pact for Europe* pokrenuo je konzorcij europskih zaklada okupljenih oko belgijske *Zaklade King Baudouin* i njemačke *Zaklade Bertelsmann* sa ciljem poticanja pan-europske rasprave te prikupljanja novih razmišljanja i ideja o tome kako se suočiti s izazovima i približiti stavove unutar i između europskih država članica o budućnosti Europske unije.

Na Okruglom stolu uvodnu riječ dati će predsjednik HAZU akademik Zvonko Kusić, ravnateljica IRMO dr. sc. Sanja Tišma i član Radne skupine Andrej Stuchlik, predstavnik *Bertelsmann Stiftung*, a u raspravi sudjeluju saborski zastupnici, zastupnici u Europskom parlamentu, dužnosnici Vlade te ekonomski i gospodarski stručnjaci.

Tijekom prošle godine održane su javne rasprave u petnaestak država članica EU uključujući Hrvatsku, a temeljem prikupljenih mišljenja revidiran je strateški dokument koji će biti raspravljen na ovom Okruglom stolu.

**Za više informacija**: <http://www.newpactforeurope.eu/events/> .

**Predstavnici medija** mogu biti nazočni i snimati uvodni dio Okruglog stola.

Ured za odnose s javnošću i medije HAZU

Gordana Poletto Ružić